motoransvarsforsikring
Motoransvarsforsikring er en forsikring, der dækker det erstatningskrav, der rejse mod ejeren af motorkøretøjet, som skadevolder i trafikken. Disse erstatningskrav vil blive betalt via motorkøretøjets lovpligtige ansvarsforsikring.
Krav om erstatning for skader forvoldt af motordrevne køretøjer skal være dækket af en forsikring i et ansvarsforsikringsselskab, se Færdselslovens § 105.
Ansvarsforsikringen for et motorkøretøj er således lovpligtig og dækker det erstatningsansvar, som ejer eller bruger kan få. Den lovpligtige ansvarsforsikring dækker skade på tredjemands person eller ting, også i det skadevoldende køretøj, fx medpassagerne, men ikke skade på ejerens ting og person. De skader må blive dækket på ejerens ulykkesforsikring og kaskoforsikring på bilen,
Ejeren, brugeren og føreren er derimod ikke dækket på motoransvarsforsikringen, medmindre en sådan dækning fremgår af forsikringsaftalen.